Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ η οποία επιτρέπει στο Βασίλειο της Δανίας και στο Βασίλειο της Σουηδίας να εφαρμόσουν μέτρο παρέκκλισης από το άρθρο 17 της έκτης οδηγίας 77/388/ΕΟΚ περί εναρμονίσεως της νομοθεσίας των κρατών μελών των σχετικών με τους φόρους κύκλου εργασιών

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Οι αρχές της Δανίας και της Σουηδίας ζήτησαν την άδεια να εφαρμόσουν μέτρο παρέκκλισης από το άρθρο 17 της εν λόγω οδηγίας, βάσει του άρθρου 27 της έκτης οδηγίας του Συμβουλίου, της 17ης Μαΐου 1977, περί εναρμονίσεως της νομοθεσίας των κρατών μελών σχετικά με τους φόρους κύκλου εργασιών - Κοινό σύστημα φόρου της προστιθέμενης αξίας : ομοιόμορφη φορολογική βάση [1].

[1] ΕΕ. L 145 της 13.06.1977, σ. 1. Οδηγία που τροποποιήθηκε τελευταία από την οδηγία 99/59/ΕΚ (ΕΕ. L 162 της 26.06.1999, σ. 63).

2. Σύμφωνα με το άρθρο 27 παράγραφος 3 της έκτης οδηγίας, η Επιτροπή ενημέρωσε τα άλλα κράτη μέλη, με επιστολή την 3η Σεπτεμβρίου 1999, όσον αφορά τις αιτήσεις που υπέβαλαν το Βασίλειο της Δανίας και το Βασίλειο της Σουηδίας.

3. Οι εν λόγω αιτήσεις αφορούν το ΦΠΑ που θα εφαρμόζεται από τον Ιούλιο 2000 στη λειτουργία μόνιμης σύνδεσης (σύνδεση Φresund) μεταξύ των δύο βασιλείων.

4. Ενόψει της εκμετάλλευσης της παραπάνω σύνδεσης, έχει συσταθεί όμιλος αποτελούμενος από δύο εταιρείες μία από το κάθε κράτος μέλος. Ο παραπάνω όμιλος θα εισπράττει τέλη διοδίων από τους χρήστες της σύνδεσης. Προβλέπεται μοναδικός σταθμός διοδίων που θα βρίσκεται σε σουηδικό έδαφος.

5. Βάσει του άρθρου 9, παράγραφος 2, εδάφιο α) της έκτης οδηγίας, το δικαίωμα χρήσης της σύνδεσης φορολογείται στο κράτος μέλος στου οποίου την επικράτεια βρίσκεται η μόνιμη σύνδεση, δηλαδή εν μέρει στην επικράτεια της Δανίας και εν μέρει στην επικράτεια της Σουηδίας.

6. Σύμφωνα με το άρθρο 17 της παραπάνω οδηγίας, η έκπτωση του ΦΠΑ για το δικαίωμα χρήσης πρέπει να πραγματοποιείται στο κράτος μέλος στο οποίο έχει καταβληθεί ο εν λόγω ΦΠΑ. Πρέπει να σημειωθεί ότι ο ΦΠΑ για τα διόδια κατά τη χρήση της σύνδεσης Φresund θα έχει ως συνέπεια τη δυνατότητα έκπτωσης σύμφωνα με τους συνήθεις κανόνες που ισχύουν στα ενδιαφερόμενα κράτη μέλη.

7. Συνεπώς, ο φορολογούμενος που είναι εγκατεστημένος στο Βασίλειο της Δανίας ή στο Βασίλειο της Σουηδίας θα έπρεπε καταρχήν, να δικαιούται την επιστροφή του ΦΠΑ που κατέβαλε στα διόδια, εν μέρει στο πλαίσιο της περιοδικής δήλωσης που υποβάλλει στο κράτος μέλος όπου είναι εγκατεστημένος και εν μέρει μέσω της διαδικασίας επιστροφής που προβλέπεται στην όγδοη οδηγία ΦΠΑ. Επιπλέον, ο φορολογούμενος που δεν είναι εγκατεστημένος σ'ένα από τα προαναφερόμενα κράτη μέλη πρέπει να υποβάλει δύο αιτήσεις επιστροφής, αναφερόμενος ανάλογα με την περίπτωση, στην 8η ή στη 13η οδηγία ΦΠΑ.

8. Οι αρχές της Σουηδίας και της Δανίας θεωρούν ότι η εφαρμογή των συνήθων κανόνων ΦΠΑ θα είχε ως αποτέλεσμα στην προκειμένη περίπτωση υπερβολική διοικητική επιβάρυνση τόσο για τους φορολογούμενους όσο και για τις φορολογικές αρχές.

9. Προκειμένου να αποφευχθεί η κατάσταση αυτή, οι αρχές της Δανίας και της Σουηδίας προτείνονται να θεσπίσουν απλοποιημένους κανόνες βάσει των οποίων η έκπτωση και η επιστροφή του ΦΠΑ θα πραγματοποιούνται σε ένα και μοναδικό κράτος. Οι κανόνες αυτοί έχουν ως εξής :

- ένας φορολογούμενος, εγκατεστημένος στο Βασίλειο της Δανίας ή στο Βασίλειο της Σουηδίας, έχει τη δυνατότητα να εκπέσει, στο πλαίσιο της περιοδικής του δήλωσης, το συνολικό ποσό του ΦΠΑ με έκπτωση στα διάφορα διόδια, περιλαμβανομένου του ΦΠΑ για τη χρήση σύνδεσης στην επικράτεια του κράτους μέλους στο οποίο ο φορολογούμενος δεν είναι εγκατεστημένος*

- ένας φορολογούμενος που δεν είναι εγκατεστημένος σ'ένα από τα δύο προαναφερόμενα κράτη μέλη θα απευθύνεται αποκλειστικά στις αρχές της Σουηδίας προκειμένου να του επιστραφεί ο ΦΠΑ με έκπτωση, χρησιμοποιώντας τη διαδικασία που προβλέπεται στην 8η ή στη 13η οδηγία.

10. Η Επιτροπή θεωρεί ότι η υπό εξέταση διαδικασία, η οποία παρεκκλίνει από τους κανόνες που προβλέπονται στο άρθρο 17, παράγραφοι 2, 3 και 4 της έκτης οδηγίας, όπως τροποποιήθηκε από το άρθρο 28 σημείο 7 της εν λόγω οδηγίας, αποτελεί μέτρο απλοποίησης που πληροί τους όρους του άρθρου 27 της εν λόγω οδηγίας.

11. Ωστόσο, η Επιτροπή υπογραμμίζει ότι η θέσπιση της πρότασης οδηγίας σχετικά με το καθεστώς του δικαιώματος έκπτωσης του φόρου προστιθέμενης αξίας, την οποία υπέβαλε στο Συμβούλιο στις 17 Ιουνίου 1998 [2], θα καθιστούσε άχρηστα τα ειδικά μέτρα που προβλέπονται για τους φορολογούμενους που είναι εγκατεστημένοι στην Κοινότητα.

[2] ΕΕ. C 219 της 15.07.98, σ. 16.

12. Συνεπώς, πρέπει να περιοριστεί χρονικά η χορήγηση της άδειας, προβλέποντας βραχυπρόθεσμη προθεσμία ισχύος της άδειας, έως την έναρξη ισχύος της προαναφερόμενης οδηγίας και το αργότερο έως την 31η Δεκεμβρίου 2001, έτσι ώστε να αξιολογηθεί τότε η καταλληλότητα του μέτρου παρέκκλισης υπό το φως των συζητήσεων στο Συμβούλιο σχετικά με την πρόταση οδηγίας, σε περίπτωση που αυτή δεν θα είχε τεθεί σε ισχύ την ημερομηνία εκείνη.

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

η οποία επιτρέπει στο Βασίλειο της Δανίας και στο Βασίλειο της Σουηδίας να εφαρμόσουν μέτρο παρέκκλισης από το άρθρο 17 της έκτης οδηγίας 77/388/ΕΟΚ περί εναρμονίσεως της νομοθεσίας των κρατών μελών των σχετικών με τους φόρους κύκλου εργασιών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την έκτη οδηγία (77/388/ΕΟΚ) του Συμβουλίου της 17ης Μαΐου 1977 περί εναρμονίσεων της νομοθεσίας των κρατών μελών των σχετικών με τους φόρους κύκλου εργασιών [3] - Κοινό σύστημα φόρου της προστιθέμενης αξίας : ομοιόμορφη φορολογική βάση και ιδίως το άρθρο 27,

[3] ΕΕ. L 145 της 13.06.1977, σ. 1. Οδηγία που τροποποιήθηκε τελευταία από την οδηγία 99/59/ΕΚ (ΕΕ. L 162 της 26.06.1999, σ. 63).

την πρόταση της Επιτροπής,

Εκτιμώντας τα εξής:

(1) ότι σύμφωνα με το άρθρο 27, παράγραφος 1 της έκτης οδηγίας ΦΠΑ, το Συμβούλιο αποφασίζει ομόφωνα μετά από πρόταση της Επιτροπής, να επιτρέψει σε κάθε κράτος μέλος να θεσπίσει ή να παρατείνει ειδικά μέτρα παρέκκλισης από την εν λόγω οδηγία, με σκοπό την απλοποίηση της είσπραξης του φόρου ή την αποφυγή απάτης ή φοροδιαφυγής*

(2) ότι οι κυβερνήσεις του Βασιλείου της Δανίας και του Βασιλείου της Σουηδίας ζήτησαν την άδεια να εφαρμόσουν μέτρο παρέκκλισης από τις διατάξεις του άρθρου 17 της έκτης οδηγίας*

(3) ότι τα άλλα κράτη μέλη ενημερώθηκαν στις 3 Σεπτεμβρίου 1999 σχετικά με τις αιτήσεις των Βασιλείων της Δανίας και Σουηδίας*

(4) ότι οι αιτήσεις αφορούν το καθεστώς ΦΠΑ που θα εφαρμόζεται για μόνιμη σύνδεση (σύνδεση Φresund) μεταξύ του Βασιλείου της Δανίας και του Βασιλείου της Σουηδίας και ιδίως την επιστροφή του ΦΠΑ που αφορά τα διόδια κατά τη χρήση της σύνδεσης. Σύμφωνα με τους κανόνες εδαφικότητας, ο ΦΠΑ στα διόδια πρέπει να καταβάλλεται εν μέρει στο Βασίλειο της Δανίας και εν μέρει στο Βασίλειο της Σουηδίας*

(5) ότι κατά παρέκκλιση από τις αρχές του άρθρου 17, όπως αυτό τροποποιήθηκε από το άρθρο 28 σημείο 7, σύμφωνα με τις οποίες ένας φορολογούμενος ασκεί το δικαίωμά του έκπτωσης ή επιστροφής στο κράτος μέλος όπου πληρώθηκε ο ΦΠΑ, οι αρχές της Σουηδίας και της Δανίας εξετάζουν τη θέσπιση ειδικού μέτρου με το οποίο ο φορολογούμενος θα απευθύνεται σε αποκλειστικά μία αρχή για να του επιστραφεί ο εν λόγω φόρος*

(6) ότι δεδομένης της μικρής επίπτωσης του προτεινόμενου μέτρου και του στόχου του ο οποίος αφορά την απλοποίηση, το προτεινόμενο μέτρο πληροί τους όρους του άρθρου 27 της έκτης οδηγίας ΦΠΑ*

(7) ότι η Επιτροπή υπέβαλε στις 17 Ιουνίου 1998 πρόταση οδηγίας [4] του Συμβουλίου περί τροποποίησης της έκτης οδηγίας όσον αφορά το καθεστώς του δικαιώματος έκπτωσης του ΦΠΑ, της οποίας η θέσπιση θα καθιστούσε άχρηστα τα ειδικά αυτά μέτρα στην πλειονότητα των περιπτώσεων, δηλαδή για τους φορολογούμενους που είναι εγκατεστημένοι στην Κοινότητα*

[4] ΕΕ. C 219 της 15.07.98, σ. 16.

(8) ότι πρέπει συνεπώς να χορηγηθεί άδεια έως την ημερομηνία έναρξης ισχύος της προαναφερόμενης οδηγίας αλλά επίσης να προβλεφθεί λήξη ισχύος της άδειας το αργότερο στις 31 Δεκεμβρίου 2001 σε περίπτωση που η οδηγία δεν θα είχε τεθεί σε ισχύ κατά την ημερομηνία αυτή, έτσι ώστε να καθίσταται δυνατή η αξιολόγηση, την εποχή εκείνη, της ορθότητας του μέτρου παρέκκλισης υπό το φως των συζητήσεων στο Συμβούλιο σχετικά με την προαναφερόμενη πρόταση οδηγίας*

(9) ότι το μέτρο παρέκκλισης δεν έχει αρνητικές επιπτώσεις για τους ίδιους πόρους των Ευρωπαϊκών Κοινοτήτων που προέρχονται από το φόρο προστιθέμενης αξίας.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

?ρθρο 1

Κατά παρέκκλιση από τις διατάξεις του άρθρου 17, παράγραφοι 2, 3 και 4 της οδηγίας 77/388/ΕΟΚ του Συμβουλίου της 17ης Μαΐου 1977, όπως τροποποιήθηκε από το άρθρο 28 σημείο 7 της εν λόγω οδηγίας, το Βασίλειο της Σουηδίας και το Βασίλειο της Δανίας έχουν το δικαίωμα να εφαρμόσουν το ακόλουθο καθεστώς για την επιστροφή του ΦΠΑ όσον αφορά τα διόδια για τη χρήση της μόνιμης σύνδεσης (σύνδεση Φresund) μεταξύ των δύο κρατών :

- ο φορολογούμενος που είναι εγκατεστημένος στο Βασίλειο της Δανίας μπορεί να ασκήσει το δικαίωμά του έκπτωσης του ΦΠΑ που αφορά τη χρήση του μέρους της σύνδεσης που βρίσκεται στη σουηδική επικράτεια, στο πλαίσιο των περιοδικών του φορολογικών δηλώσεων που καταθέτει στο Βασίλειο της Δανίας*

- ο φορολογούμενος που είναι εγκατεστημένος στο Βασίλειο της Σουηδίας μπορεί να ασκήσει το δικαίωμά του έκπτωσης του ΦΠΑ που αφορά τη χρήση του μέρους της σύνδεσης που βρίσκεται στη δανική επικράτεια, στο πλαίσιο των περιοδικών του φορολογικών δηλώσεων που καταθέτει στο Βασίλειο της Σουηδίας*

- ο φορολογούμενος που δεν είναι εγκατεστημένος στα δύο προαναφερόμενα κράτη μέλη θα απευθύνεται στις σουηδικές αρχές για να του επιστραφεί, σύμφωνα με τη διαδικασία που προβλέπεται από την οδηγία 79/1072/ΕΟΚ ή από την οδηγία 86/560/ΕΟΚ, ο ΦΠΑ όσον αφορά τα διόδια, περιλαμβανομένου του ΦΠΑ για τη χρήση του μέρους της σύνδεσης που βρίσκεται στην επικράτεια της Δανίας.

?ρθρο 2

Η παρούσα άδεια λήγει την ημερομηνία που τίθενται σε ισχύ οι κοινοτικοί κανόνες με τους οποίους θα ορισθούν οι δαπάνες για τις οποίες δεν χορηγείται έκπτωση στο φόρο προστιθέμενης αξίας, σύμφωνα με το άρθρο 17, παράγραφος 6, πρώτο εδάφιο της έκτης οδηγίας, και το αργότερο στις 31 Δεκεμβρίου 2001.

?ρθρο 3

Η παρούσα οδηγία απευθύνεται στο Βασίλειο της Σουηδίας και στο Βασίλειο της Δανίας

Βρυξέλλες,

Για το Συμβούλιο

Ο Πρόεδρος